**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(u daljem tekstu Prodavatelj)**

**i**

**Daruvarske toplice , Specijalna bolnica za medicinsku rehabilitaciju, Julijev park 1, Daruvar MB : 3183106, OIB:01054174667 zastupane po ravnatelju Ratku Vuković, univ.spec.oec**

**( u daljem tekstu : Kupac )**

**dana -----------------2025 zaključuju:**

**UGOVOR O NABAVI ROBE ŽN 7- 2025**

**PREDMET UGOVORA**

**Članak 1.**

1.1. Ovim ugovorom ugovorne strane utvrđuju prava i obaveze vezano za kupovinu i prodaju prehrambene robe, temeljem provedenog postupka jednostavne nabave, po kojem je ponuda Prodavatelja godine izabrana kao najpovoljnija , sukladno potrebama Kupca.

1.2. Isporuka se vrši u svemu prema odredbama DON-a, specifikaciji proizvoda i troškovniku koji čine sastavni dio ovog ugovora.

1.3. Prodavatelj se obavezuje da će Kupcu isporučivati robe, a Kupac plaćati iste prema odredbama ovog ugovora.

1.4. Roba obuhvaćena ovim ugovorom je : Suncokretovo ulje ( gastro)

**KOLIČINA I VRIJEDNOST PREDMETA NABAVE**

**Članak 2.**

2.1. Vrijednost roba iz čl. 1 utvrđuje se prema okvirnim količinama iz troškovnika u iznosu --------------------------------EUR ( bez PDV-a) **tj. -------------------------------------** ( sa PDV-om).

2.2. Naručitelj se ne obvezuje na realizaciju navedenih količina u cijelosti.

2.3. Stvarna nabavljena količina robe ovisit će potrebama naručitelja.

**NARUČIVANJE, MJESTO I NAČIN ISPORUKE**

**Članak 3.**

3.1. Naručivanje robe vrši kupac putem narudžbenice.

3.2. Prodavatelj se obavezuje odrediti odgovornu osobu za kontakt s Kupcem u cilju realizacije ugovora i preuzimanja narudžbi i o tome pismeno izvijestiti Kupca odmah po potpisu ugovora.

3.3. Prodavatelj se obavezuje da će vlastitom dostavom vršiti isporuku roba prema zahtjevima Kupca sukladno zahtjevima iz dokumentacije o nabavi.

**ROK ISPORUKE**

**Članak 4.**

4.1. Prodavatelj se obavezuje da će naručenu robu isporučivati u rokovima odnosno na dan i u vrijeme kako je dogovoreno s Kupcem

4.2. U slučaju da Prodavatelj ne isporuči robu u utvrđenom roku, Kupac ima pravo istu robu nabaviti kod drugog Prodavatelja, a troškove i štetu nastalu uslijed neisporuke robe u vidu eventualne razlike u cijeni i ostalih troškova snosi Prodavatelj na način da će se naplatiti umanjenje iznosa na prvom dospjelom računu, uz istovremeno ispostavljanje obavijesti o knjiženju.

4.3. U slučaju neisporučene naručene količine, bez prethodne obavijesti Naručitelju, Dobavljač se obvezuje naručenu količinu dostaviti sljedeći radni dan.

U slučaju promjene dogovorenog dana dostave (neradni dani i sl.), Dobavljač se obvezuje pisanim putem obavijestiti Naručitelja kojim danom će biti dostava, minimalno tri (3) dana, uključujući subotu i nedjelju, prije nastupajućeg neradnog dana.

**KVALITETA I ZDRAVSTVENA ISPRAVNOST ROBE**

**Članak 5.**

5.1.Prodavatelj se obavezuje isporučivati robu prema traženim uvjetima u dokumentaciji o nabavi , a u skladu s odredbama važećih zakona o zdravstvenoj ispravnosti i zdravstvenom nadzoru nad namirnicama i predmetima opće uporabe te ostalim podzakonskim aktima važećim na dan isporuke koja je predmet ovog ugovora , kao i obveznim deklaracijama koje se nalaze na proizvodu.

5.2. Prodavatelj se obavezuje na zahtjev naručitelja dostaviti analitička izvješća za proizvode .

5.3. Posebni uvjeti kojima mora udovoljavati Prodavatelj prema odredbama Specifikacija proizvoda( prilog 1 DON-a) , važećih zakona o zdravstvenoj ispravnosti i zdravstvenom nadzoru nad namirnicama i predmetima opće uporabe i ostalim podzakonskim aktima:

* Mora posjedovati odgovarajuće prijevozno sredstvo s određenim temperaturnim režimom i mora imati ispravan termometar radi kontrole temperature prostora, te gdje je moguće voditi računa o propisanom robnom susjedstvu.
* Roba mora biti u propisanoj i adekvatnoj namjenskoj ambalaži ( transportnoj i pojedinačnoj / Nepovratna ambalaža od recikliranih materijala ( ≥ 45% ) i/ili materijala koji se može reciklirati .
* Deklaracija mora biti na hrvatskom jeziku na svakom pojedinačnom pakovanju.
* Za svaku robu kod koje postoji kategorizacija i/ili klasa prema kvaliteti , ista mora biti naznačena na deklaraciji.
* Osoba koja sudjeluje u prijevozu i istovaru robe mora biti obučena u propisanu radnu odjeću i treba imati kod sebe sanitarnu knjižicu koju je na traženje odgovorne osobe Kupca dužna dati na uvid.
* Sastavni dio ovog ugovora je Specifikacija čija ovjera od strane Ponuditelja predstavlja prihvaćanje zahtjeva Kupca u pogledu kakvoće i sigurnosti hrane tijekom provedbe nadmetanja i trajanja ugovorne obveze.
* Prodavatelj je obavezan dostaviti svu dokumentaciju kojom dokazuje istinitost navoda iz priloga 2 DoN-a.

# **KVALITATIVNI I KOLIČINSKI PRIJEM ROBE**

**Članak 6.**

6.1. Kvalitativni i količinski prijem vrši se prigodom preuzimanja robe.

6.2. Ukoliko Kupac kod preuzimanja robe utvrdi nedostatke robe koji onemogućuju njenu redovitu uporabu ili da nema svojstva i odlike koje su ugovorene, istu nije obavezan preuzeti te se takva roba smatra neisporučenom.

6.3. U slučaju iz stavka 6.2 Kupac nedostatke utvrđuje Zapisnikom o prijemu.

6.4. Ukoliko se nakon primitka robe od strane Kupca , pokaže da roba ima neki nedostatak koji se nije mogao otkriti uobičajenim pregledom prilikom preuzimanja stvari , kupac je dužan, pod prijetnjom gubitka prava, o tom nedostatku obavijestiti prodavatelja u roku od 8 (osam) dana računajući od dana kada se nedostatak otkrio.

## **CIJENA I NAČIN PLAĆANJA**

**Članak 7.**

7.1. Prodavatelj će robu isporučivati po cijeni , navedenoj u ponudbenoj dokumentaciji koja je prilog ovog Ugovora, a cijene su za ugovorno razdoblje nepromjenjive.

7.2. Cijene su iskazane bez PDV-a, a podrazumijevaju se franco skladište Kupca.

7.3. Ukoliko kod Kupca nastane povremeno potreba za drugim robama iz asortimana Prodavatelja , isti će robu isporučiti prema važećem veleprodajnom cjeniku.

7.4. Plaćanje se vrši virmanski, uz rok plaćanja 30 dana

7.5. Za neplaćanje u zadanom roku obračunava se propisana zatezna kamata.

## 

## **ZAVRŠNE ODREDBE**

**Članak 8.**

8.1. Ovaj Ugovor je sklopljen na određeno vrijeme od 12 mjeseci, za razdoblje do zaključivanja govora po rezultatima novog nadmetanja za istu vrstu robe.

8.2. Ugovorne strane su suglasne da će sve izmjene I dopune ovog Ugovora regulirati aneksom istog.

8.3. Ovaj ugovor može otkazati svaka ugovorna strana u pismenom obliku , u roku od 30 dana. 8.4. Moguće sporove nastale u realizaciji ovog Ugovora, ugovorne strane rješavat će dogovorno, a ukolko ne postignu dogovor ugovara se nadležnost mjesno i stvarno nadležnog suda

8.5. Ugovorne strane su suglasne da će na sve ostale odnose vezane na realizaciju ugovora , a koje nisu posebno ugovorene, primjenjivati odredbe Zakona o obveznim odnosima.

8.6. Ovaj Ugovor sačinjen je u 3 (tri) primjerka od kojih Kupac zadržava po 2 (dva) a Prodavatelj 1 (jedan) primjerak ugovora.

**Za Kupca:**   **Za Prodavatelja:**

Ravnatelj

Ratko Vuković, univ.spec.oec \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

KLASA:

URBROJ:

U Daruvaru \_\_\_\_\_\_\_\_\_\_\_\_\_\_ 2025. . godine